**JÄSENTIEDOTE 5/2020**

Tervehdys Autojoukkojen Helsingin killan jäsen

**RETKI HAMINA TATTOO MARSSISHOW 8.8.2020 ON PERUUTETTU**

Tattoo- tapahtuma 2020 on siirretty vuoteen 2021. Tällä hetkellä ei vielä tiedetä, siirtyykö Kaartin Jääkärirykmentin killan retki vuodelle 2021 vai perutaanko se myös vuodelta 2021. Asiasta tiedotetaan jo lippunsa varanneille ja maksaneille heti tilanteen selvittyä.

**SYKSYN TOIMINTAA**

Osa kevään ja alkukesän suunnitelluista tapahtumista pyritään järjestämään loppukesästä, mikäli tilanne sen sallii. Seuraa kotisivuja. Toivottavasti ainakin 9.9. suunnitelmissa oleva Hietaniemen hautausmaan opastettu räätälöity erikoiskierros saadaan onnistumaan. Oppaana meillä toimii kiltamme jäsen Pekka Lehtiö (auktorisoitu opas), jolla on hautauspalveluliike Autolinnan kiinteistössä.

**KILLAN KOTISIVUT**

Killan kotisivuja ylläpidetään. Näin toiminta jatkuu sosiaalisessa mediassa, kunnes virus- pandemia on saatu paremmin hallintaan. Sivuille on lisätty historiallisia lehtiartikkeleita sekä uusia valokuvia Kaartin Jääkärirykmentin Kuljetuskomppanian koulutuksesta. Lisää dokumentteja on tulossa. Jos sinulta löytyy aineistoa, joiden arvelet kiinnostavan meitä kaikkia, ole yhteydessä joko sähköpostilla toimisto@ajhk.fi tai soita 0405643295.

**KILLAN KIRJAHANKE ETENEE**

Killan toimittama kirjahanke, työnimeltään ”Autojoukot Helsingissä ja Autojoukkojen Helsingin kilta”, etenee hyvää vauhtia. Kirja on valmis Killan 60- vuotisjuhliin mennessä 2024. Kirja on historiallinen katsaus armeijan autojoukkojen toiminnasta Helsingissä aina sen perustamisesta vuodesta 1919 lähtien nykypäivään saakka liittäen mukaan tiiviisti kiltamme ja sen toiminnan kuvin ja sanoin. Kirjan kirjoittaja Majuri Marko Maaluoto on laatinut luonnoksen kirjan sisällysluettelosta, jolla hanketta viedään eteenpäin. Hän on viettänyt jo nyt lukuisia tunteja Kansallisarkiston Sota-arkiston osassa tutkien mm Autopataljoonan asiakirja-aineistoa. Hän on aloittanut myös killan aineistoon tutustumisen.

Kiitos erityisesti kiltamme taloudellisten tukijoiden jo pitkään haaveena ollut kirjahanke voidaan nyt toteuttaa. Kiitos kuuluu myös pitkäaikaisille jäsenille, jotka ovat ponnistelleet vuosia yhteisen hyvän eteen. Kiitos myös uudemmille jäsenille, jotka haluavat olla mukana hyvähenkisessä auto,- kuljetus,- ja liikennealan vapaaehtoisen maanpuolustuksen erikoiskillan toiminnassa.

Kirja tullaan jakamaan killan jäsenille jäsenpalveluna ilman erityismaksua. Lisäksi on tarkoitus myydä kirjaa killan toiminnan tukemiseksi. Kirjasta ilmestyy myös digitaalinen painos.

**KILTATUOTTEET**

Muistathan kiltatuotteemme. Kuvat ja hinnat tuotteista ovat killan kotisivuilla. Tuotteita voi tilata myös puhelimitse numerosta: 040 5045133. Kiitos.

**Sinnitellään ja pidetään lippu korkealla.**

**Autojoukkojen Helsingin kilta - Autopataljoonan ja Autolinnan perinteiden vaalija.**

JOHTOKUNTA